**Rēzeknes novada pašvaldība**

**Karjeras attīstības atbalsta pasākumu plāns 2017./2018. mācību gadam**

| Karjeras plānošanas tēma | Pasākuma nosaukums | Pasākuma apraksts | Dalībnieki | Norises laiks |
| --- | --- | --- | --- | --- |
| Darba pasaules iepazīšana, karjeras lēmuma pieņemšana | Profesijas animācijā | Lekcijās un radošajās darbnīcās klašu grupām tiks atklātas animāciju veidošanā iesaistītās profesijas un to specifika. Klātienē tiks dota iespēja praktiski darboties animācijas jomā un pašiem iejusties profesijās, kā arī tiks izskaidrots darba process, iepazīts mūsdienīga aprīkojuma klāsts un pielietojums, sniegtas konsultācijas par nepieciešamo izglītību un karjeras iespējām. | Izmēģinājumskolu 4.-9. klašu skolēni ( *Maltas, Kaunatas, Tiskādu, Dricānu, Nautrēnu, vidusskolas, Rēznas Sakstagala Jāņa Klīdzēja, Verēmu pamatskolas)* Projektā neiesaistīto skolu *Jaunstrūžānu un Gaigalavas pamatskolas* 7.-9. kl. Kopā -750 skolēni | 2017. gada oktobris |
| Darba pasaules iepazīšana, karjeras lēmuma pieņemšana | Mācību ekskursija “Latvijas bagātības meklējot” | Mācību ekskursija uz trīs dažāda profila uzņēmumiem, lai iepazītos ar ražošanas procesu un tajos nepieciešamajām profesijām. Praktiska darbošanās un/vai paraugdemonstrējumi, iepazīstot darba vidi, aprīkojumu. Sarunas par dažādu profesiju ieguves iespējām. | Izmēģinājumskolas *Kaunatas vidusskola, Rēznas pamatskola* 7.-8. klašu skolēni. Kopā- 45 dalībnieki | 2017. gada oktobris |
| Darba pasaules iepazīšana, karjeras lēmuma pieņemšana | Meistarklase: “Iepazīsti TeĀtri!” | Meistarklases laikā interaktīvā veidā skolēniem būs iespēja iepazīt ar skatuves mākslu saistītās profesijas: aktieris, režisors, scenogrāfs, kostīmu mākslinieks, gaismotājs, mārketinga komunikāciju speciālists u.c. Tiks organizēta iepazīšanās ar teātra darba dzīvi un diskusija, kura rosinās jauniešus izvērtēt savu iekšējo resursu atbilstību ar teātri vai kino saistītam karjeras ceļam. | Izmēģinājumskolu *Tiskādu vidusskola, Sakstagala Jāņa Klīdzēja pamatskola, Maltas vidusskola, Kaunatas vidusskola* 6.-8. kl.( interesenti), projektā neiesaistītās skolas *Audriņu pamatskola 7.-9.kl.* Kopā- 80 dalībnieki | 2017. gada  oktobris |
| Darba pasaules iepazīšana | Meistarklase sākumskolai “Iepazīsti TeĀtri” | Meistarklases laikā interaktīvā veidā caur spēli bērniem būs iespēja iepazīt ar skatuves mākslu saistītās profesijas. Notiks praktisks izmēģinājums, kurā bērni izpratīs ar skatuves mākslu saistīto profesiju dažādību. | Izmēģinājumskolu *Dricānu vidusskola un Verēmu pamatskola* 2.-4.kl. Kopā- 80 dalībnieki | 2017. gada oktobris |
| Darba pasaules iepazīšana, karjeras lēmuma pieņemšana | “Topi par pavāru!” | Tikšanās kā iedvesmas stāsts par profesionālās izglītības lomu vispusīgas personības attīstībā un karjeras izaugsmē. Diskusija par ar ēdināšanas pakalpojumu sniegšanu saistītajām profesijām( pavārs, viesmīlis, menedžeris) un nepieciešamo izglītību, profesionālajām kompetencēm. | Izmēģinājumskolas *Maltas vidusskola 7.-12. kl.* Kopā-100 dalībnieki | 2017. gada oktobris-novembris |
| Darba pasaules iepazīšana, karjeras lēmuma pieņemšana | Pielaiko profesiju! | **Meistarklase, kurā notiks apģērbu dizainera un šuvēja profesiju demonstrēšana un izmēģināšana un tiks** sniegta informācija par izglītības un darba iespējām. **Pasākumā tiks a**tklātas nepieciešamās prasmes, lai attīstītu apģērbu dizainera, šuvēja biznesu**, kā arī demonstrētas konkurētspējīgas biznesa idejas**. | Izmēģinājumskolu: *Verēmu pamatskola, Sakstagala Jāņa Klīdzēja pamatskola ( 7.-9. kl.), Maltas vidusskola, Nautrēnu vidusskola* 7.-12.klašu skolēni. Kopā- 70 dalībnieki | 2017. gada novembris- decembris |
| Pašnovērtējuma veikšana | Trāpi desmitniekā: mērķu plānošana | Izaugsmes trenera vadīta nodarbība, kurā skolēni uzzinās kā atrast savu dzīves aicinājumu un izvēlēties nākotnes profesiju; kā izvirzīt mērķus un kāpēc tas ir svarīgi; kā sevi noskaņot, lai sasniegtu mērķus. Skolēni iepazīsies ar mērķu plānošanas pamatprincipiem, kas palīdzēs praksē ieviest savus nākotnes nodomus. | Izmēģinājumskolu: *Maltas, Nautrēnu, Dricānu, Kaunatas vidusskola ( 9.-12.kl.)* Kopā – 230 dalībnieki | 2017. gada novembris |
| Darba pasaules iepazīšana, karjeras lēmuma pieņemšana | Florista meistarklase | Meistarklase, kuras laikā tiks iepazīta darba specifika un darba apstākļi, atklāts kur un kādi ceļi ir florista profesijas apguvei. Papildus izglītojamajiem tiks rādīti paraugdemonstrējumi un organizēta praktiskā darbība, ļaujot iejusties florista lomā. | Izmēģinājumskolas: *Rēznas pamatskola*( 7.-9. kl. )*;* projektā neiesaistīto skolu: *Tiskādu speciālā internātpamatskola, Maltas speciālā internātpamatskola* 7.-9. kl. Kopā- 60 skolēni | 2017. gada decembris; 2018. gada marts |
| Darba pasaules iepazīšana, karjeras lēmuma pieņemšana | Dabaszinātņu profesiju kaleidoskops | Nodarbības ļaus ielūkoties profesiju, kuras saistītas ar astronomiju, bioloģiju un citām dabaszinātnēm, dažādībā. Praktiskās nodarbības, izmantojot demonstrējumus, rosinās izglītojamos izvērtēt savus zināšanu resursus, iesaistīties pētniecībā, pilnveidojot lietpratību. Nodarbību laikā notiks diskusija par profesiju apguvi, darba un karjeras iespējām. | Izmēģinājumskolu: *Verēmu,*  *Rēznas, Sakstagala Jāņa Klīdzēja pamatskolas;* *Maltas, Dricānu vidusskola*. Projektā neiesaistīto skolu***:*** *Adamovas speciālā internātpamatskola, Jaunstrūžānu, Gaigalavas pamatskola (* 7.-9.kl.) Kopā- 300 skolēni | 2018. gada janvāris- februāris |
| Darba pasaules iepazīšana | Kultūras profesiju kokteilis | Mācību ekskursijā tiks iepazītas dažādās kultūras iestādēs nodarbināto profesijas. Tiks prezentēti tādu profesiju pārstāvju kā muzeja pedagogs, gids, mākslinieks, menedžeris u.c. darba pienākumi, nepieciešamā izglītība. Izglītojamie tiks iesaistīti nodarbībās, kurās pētīs darba vidi. | Izmēģinājumskolas *Tiskādu Nautrēnu vidusskola, Verēmu, Sakstagala Jāņa Klīdzēja, Rēznas pamatskola* 1.-3.kl.- kopā 100 skolēni | 2018. gada februāris – marts |
| Darba pasaules iepazīšana, karjeras lēmuma pieņemšana | Friziera meistarklase | Meistarklasē tiks atklāta friziera darba radošums un dažādība, profesijas apguves iespējas, aktualitāte darba tirgū. Papildus notiks profesionālo prasmju paraugdemonstrējumi, kuras vērojot, izglītojamiem būs iespēja iepazīties ar profesijai nepieciešamajām prasmēm un kompetencēm. | Izmēģinājumskolas *Rēznas pamatskola, Verēmu pamatskola, Lūcijas Rancānes Makašānu amatu vidusskola*  ( 5.-8. kl.).Kopā- 80 dalībnieki | 2018. gada janvāris- marts |
| Darba pasaules iepazīšana, karjeras lēmuma pieņemšana | Meistarklase” Svētku do-mi-no” | Pasākumu organizatora meistarklases laikā dalībnieki uzzinās, kā tiek organizēti pasākumi, cik un kādu profesiju pārstāvji piedalās pasākumu organizēšanā. Tiks sniegta informācija par izglītības iespējām, darbam nepieciešamajām rakstura īpašībām, iemaņām un prasmēm. Praktiskajā daļā būs iespēja iejusties pasākumu organizatora lomā un izplānot dažādus pasākumus. | Izmēģinājumskolas *Verēmu pamatskola, Sakstagala Jāņa Klīdzēja pamatskola 7*.-9. kl,*,* *Maltas vidusskola, Kaunatas vidusskola 10. kl*. skolēni. Kopā- 100 dalībnieki | 2018. gada janvāris- marts |
| Izglītības iespēju izpēte | Profesionālās un augstākās izglītības iestāžu izstāde | Izstādes par studijām Latvijas augstskolās un mācībām profesionālajās izglītības iestādēs. Izstāžu laikā interaktīvajos stendos iespējams uzzināt par profesionālās izglītības un studiju programmām, iestāšanās noteikumiem | Visu Rēzeknes novada izmēģinājumskolu un projektā neiesaistīto skolu 9. un 11.,12. kl. izglītojamie( interesenti) | 2018. gada marts- aprīlis |
| Izglītības iespēju izpēte, karjeras lēmuma pieņemšana | “Studentu kurpēs” | Pasākumā tiks dota iespēja iejusties “studenta ādā” un piedalīties studiju procesā. Pasākums dos iespēju iepazīties ar studiju programmām, to saturu un mācību procesu, izdarīt galīgo karjeras lēmuma pieņemšanu. | Visu Rēzeknes novada izmēģinājumskolu 11.-12.kl. (interesenti), kopā- 10 | 2018. gada aprīlis |
| Izglītības iespēju izpēte, karjeras lēmuma pieņemšana | Informācijas dienas profesionālās un augstākās izglītības iestādēs | **Informācijas dienu interaktīvās aktivitātes jauniešiem atklās iespējas, kuras piedāvā mācību iestādes, dos iespēju iepazīt mācību vidi, kā arī sekmēs karjeras lēmuma pieņemšanu.** | Visu izmēģinājumskolu 10.-12. kl. skolēni( interesenti). | 2018. gada aprīlis |
| Darba pasaules iepazīšana | Kalēja meistarklase „Uzkal savu laimi pats” | Meistarklase ar mērķi iepazīties ar kalēja amatu un metāla izstrādājumu radīšanas procesu. Iesaistoties praktiskā darbībā un diskutējot, skolēni uzzinās par profesijas apguves iespējām, amatam nepieciešamajām prasmēm un dabas dotumiem, kuri nepieciešami darba dzīvei. | Izmēģinājumskolas *Lūcijas Rancānes Makašānu amatu vidusskolas*, *Sakstagala Jāņa Klīdzēja* pamatskolas 5.-8.kl., kopā- 40 dalībnieki | 2018. gada aprīlis- maijs |
| Darba pasaules iepazīšana, karjeras lēmuma pieņemšana | Ēnu diena | Apmeklējot darba vietas, realizēta iespēja vērot dažādu profesiju speciālistus darba pienākumu veikšanas procesā; uzzināt speciālistu viedokli par darba raksturu, izglītības un karjeras iespējām. | Visu izmēģinājumskolu un projektā neiesaistīto skolu 8.-12. klašu skolēni( interesenti) | 2018. gada februāris |
| Darba pasaules iepazīšana | Meistarklase “Kurš gudroiks: zyrgs voi mašeņa?” | **Meistarklase, kurā izglītojamie iepazīsies ar zirgkopja, trenera, zootehniķa, veterinārārsta, kalēja profesijām un to lomu ganāmpulka izveidē. Skolēni tiks iesaistīti praktiskā darbībā, kā arī vēros amata prasmju paraugdemonstrējumus, saņems informāciju par ar lauku saimniecību attīstību saistītu profesiju apguves iespējām, darba specifiku.** | Izmēģinājumskolu *Sakstagala Jāņa Klīdzēja pamatskola, Lūcijas Rancānes Makašānu amatu vidusskola* 6.-8. klases; projektā neiesaistītās skolas *Gaigalavas pamatskola* ( 7.-9.kl.) Kopā- 65 dalībnieki | 2018. gada aprīlis-maijs |
| Darba pasaules iepazīšana,  karjeras lēmuma pieņemšana | Kinologa meistarklase | **Meistarklase, kurā izglītojamie tiks iepazīstināti ar kinologa amata noslēpumiem, izglītības un darba tirgus iespējām. Notiks kinologa amata prasmju paraugdemonstrējumi un skolēni tiks iesaistīti diskusijā par darbā nepieciešamajām zināšanām, prasmēm un personības īpašībām.** | Izmēģinājumskolu: *Rēznas, Verēmu pamatskola, Tiskādu vidusskola,* ( 1.-9. klašu skolēniem); projektā neiesaistītās skolas: *Adamovas spec. internātpamatskola, Tiskādu speciālā internātpamatskola*( 7.-9. kl.) Kopumā- 310 dalībnieki | 2018. gada aprīlis- maijs |
| Darba pasaules iepazīšana | Mācību ekskursija “Ceļojums profesiju pasaulē” | Mācību ekskursijas uz Latvijas uzņēmumiem, lai iepazītos ar tajos nepieciešamām profesijām un ražošanas procesu. Praktiska darbošanās un/vai paraugdemonstrējumi, ļaus iejusties profesiju pārstāvju “ādā”, iepazīt darba vidi, specifiku un saņemt atbildes uz jautājumiem par profesijas ieguvi. | Izmēģinājumskolas *Nautrēnu, Tiskādu,* *Maltas vidusskola*  6.-9.kl. ( 3 mācību ekskursijas) Kopā- 120 skolēni | 2018. gada marts-maijs |
| Karjeras lēmuma pieņemšana,  pašnovērtējuma veikšana | Karjeras laboratorija | Speciāli izstrādātās programmas dažāda vecuma skolēnu grupām ļaus atklāt fiziķa un ķīmiķa profesiju noslēpumus( prasmes, darba vide, karjeras iespējas). Iesaistot izglītojamos demonstrējumos, tiks veicināta skolēnu prasmju un zināšanu pašizvērtēšana; papildus sniegta informācija par darba iespējām un par to, cik nozīmīgas sadzīvē u.c. jomās ir šo profesiju pārstāvju iegūtās zināšanas. | Izmēģinājumskolas *Maltas vidusskola* 7.-12. kl. Kopā- 200 skolēni | 2018. gada  februāris |
| Darba pasaules iepazīšana | Iedvesmas stunda | Mobila tikšanās 4 skolās ar vairākām ( vismaz 3) populārām Latgales personībām, kuras ir guvušas panākumus valstī dažādās jomās. Notiks sarunas par karjeras ceļu dažādību, izglītības lomu un iespējām. | Izmēģinājumskolu: *Kaunatas, Maltas, Nautrēnu, Dricānu vidusskola* 5.-8.,10.-11. klases Kopā -350 skolēni | 2018. gada aprīlis-maijs |
| Darba pasaules iepazīšana | “Topi par meistaru! ” | Tikšanās ar amata meistaru, lai iepazītu viņa darba ikdienu, uzzinātu, kāda izglītība, prasmes un rakstura īpašības darbā nepieciešamas. Skolēni tiks iesaistīti praktiskā nodarbībā, saņems atbildes uz jautājumiem par izglītības iespējām, produkcijas noietu un darba tirgu. | Izmēģinājumskolas *Maltas, Tiskādu, Lūcijas Rancānes Makašānu amatu vidusskola* 8.-10.kl.. Projektā neiesaistītās skolas *Maltas speciālā internātpamatskola*( 7.-9.kl.) Kopā- 70 dalībnieki | 2018. gada aprīlis- maijs |
| Karjeras lēmuma pieņemšana, | Sarunu darbnīca” Ceļš uz karjeru” | Paneļdiskusija, kurā iesaistīts pašvaldības, skolas vadības, vecāku, izglītojamo pārstāvis, par karjeras virzību un izvēles ceļiem. Kā izvirzīt mērķi? Kā atrast pareizo izvēli? Kādas pārmaiņas iespējamas karjeras ceļā? Kādas kompetences ir aktuālas mūsdienu darba tirgū? Vai ir “pareizas” un “nepareizas” profesijas? Ko nozīmē “mūžizglītība?” | Izmēģinājumskolu *Maltas, Nautrēnu vidusskola 8.-12. kl*. – kopā 120 dalībnieki | 2018. gada aprīlis-maijs |
| Karjeras lēmuma pieņemšana, izglītības iespēju izpēte | Atver profesijas durvis! | Profesionāļu vadītas meistardarbnīcas, kurās tiks vērots darba process, notiks paraugdemonstrējumi un sarunās tiks rastas atbildes uz jautājumiem par darba specifiku, izglītošanās iespējām, darba tirgus pieprasījumu. | Izmēģinājumskola: *Sakstagala Jāņa Klīdzēja pamatskola;* Projektā neiesaistītās skolas *Feimaņu, Gaigalavas, Audriņu, Jaunstrūžānu pamatskola* 7.-9. kl. *.* Kopā- 60 dalībnieki | 2018. gada marts- aprīlis |
| Darba pasaules iepazīšana, karjeras lēmuma pieņemšana | Profesiju diena | Visas dienas garumā karjeras atbalsta nodarbības, pašizvērtēšanas aktivitātes minikonkursos un meistarklases, kas ļaus izglītojamiem gan izvērtēt savus resursus, gan iepazīties ar dažādām darba tirgū nepieciešamajām profesijām. Notiks profesionālo prasmju paraugdemonstrējumi, kā arī skolēni paši varēs iejusties speciālistu lomā. Sarunās izglītojamie saņems informāciju par darba specifiku, izglītošanās iespējām, darba tirgus pieprasījumu. | Izmēģinājumskolas *Maltas vidusskola* 7.-8.,10.-11. kl.*,* *Dricānu vidusskola*  5.-8., 10.-11. kl., kopā- 400 dalībnieki ( pa vienam (1) pasākumam katrā skolā) | 2018. gada maijs |

Sagatavoja: projekta koordinatore Rēzeknes novada pašvaldībā Elita Opincāne